จิมมี โฟลยด์ ฮัสเซิลบังก์

แยร์เริล โฟลยด์ ฮัสเซิลบังก์ (; เกิด 27 มีนาคม ค.ศ. 1972) หรือชื่อในวงการฟุตบอลว่า จิมมี โฟลยด์ ฮัสเซิลบังก์ () เป็นอดีตนักฟุตบอลทีมชาติเนเธอร์แลนด์เชื้อสายซูรินามในตำแหน่งกองหน้า ปัจจุบันเป็นผู้จัดการสโมสรฟุตบอลเบอร์ตันอัลเบียนในอีเอฟแอลลีกวัน 

ฮัสเซิลบังก์เป็นกองหน้าที่ได้รับการจดจำในช่วงที่ค้าแข้งในพรีเมียร์ลีกกับสโมสรลีดส์ยูไนเต็ด, เชลซี, มิดเดิลสโบรห์และชาร์ลตัน แอธเลติก โดยเขาได้รับรางวัลดาวซัลโวพรีเมียร์ลีก 2 สมัย และยิงประตูในพรีเมียร์ลีกได้มากถึง 129 ประตู ก่อนจะแขวนสตั๊ดในระดับฟุตบอลลีกแชมเปียนชิปกับคาร์ดิฟฟ์ ซิตี โดยเขาติดทีมชาติเนเธอร์แลนด์ 23 นัด ยิงได้ 9 ประตู รวมถึงเป็นหนึ่งในผู้เล่นทีมชาติชุดฟุตบอลโลก 1998 ที่ประเทศฝรั่งเศส

หลังจากเลิกเล่นฟุตบอล ฮัสเซิลบังก์ เริ่มงานคุมทีมครั้งแรกในเดือนพฤษภาคม ค.ศ.2013 กับการคุมทีมรอยัล แอนธ์เวิร์ป ในดิวิชัน 2 เบลเยียม โดยเขาคุมทีมในเบลเยียมอยู่ 1 ฤดูกาลจากนั้นในปี ค.ศ.2014 ฮัสเซิลบังก์ได้รับการแต่งตั้งให้เป็นผู้จัดการสโมสรเบอร์ตัน อัลเบียนที่ขณะนั้นลงเล่นในฟุตบอลลีกทูและเพียงแค่ฤดูกาลแรกที่เขาคุมทีม ก็สามารถพาสโมสรคว้าแชมป์ลีกทู และเลื่อนชั้นสู่ฟุตบอลลีกวันได้สำเร็จ

การเล่นในระดับสโมสร

เนเธอร์แลนด์
จิมมี โฟลยด์ ฮัสเซิลบังก์ เกิดเมื่อวันที่ 27 มีนาคม ค.ศ. 1972 ที่กรุงปารามาริโบ สาธารณรัฐซูรินาม เป็นบุตรชายคนสุดท้องในจำนวนพี่น้องทั้งหมด 6 คน ของแฟรงก์ แวร์ และคอร์เนลลี ฮัสเซิลบังก์ เขาใช้ชีวิตในวัยเด็กที่ซูรินาม จนกระทั่งในในเดือนตุลาคม ค.ศ. 1978 แม่ของเขาได้พาตัวเขาและพี่ของเขาอีก 3 คนย้ายมาใช้ชีวิตที่เมืองซานดัม ในเขตเทศบาลซานสตัด จังหวัดนอร์ทฮอลแลนด์ ประเทศเนเธอร์แลนด์ โดยพ่อของเขายังคงอยู่ที่ซูรินาม และติดต่อกับครอบครัวน้อยมาก

ในปีต่อมาฮัสเซิลบังก์เริ่มต้นเล่นฟุตบอลระดับเยาวชนในตำแหน่งผู้รักษาประตูให้กับสโมสร เกเฟโอ (GVO) ต่อมาเขาย้ายไปเล่นให้กับ แซดเอฟเซ (ZFC) และซานลันเดีย โดยเปลี่ยนมาเล่นในตำแหน่งปีกขวา ช่วงเวลานั้นฮัสเซลบังก์ได้ไปเข้าร่วมกลุ่มกับนักเลงวัยรุ่นข้างถนน จนต้องถูกควบคุมตัวในสถานพินิจเป็นเวลา 3 เดือนเนื่องจากถูกลงโทษในข้อหาร่วมกันลักทรัพย์

หลังออกจากสถานพินิจ ฮัสเซลบังก์ได้ไปเข้าร่วมทีมเยาวชนของสโมสรเดเวเอส (DWS) ในกรุงอัมสเตอร์ดัม แต่ไม่นานนักเขาก็ถูกไล่ออกจากสโมสรในข้อหาขโมยนาฬิกาของนักฟุตบอลในทีม ก่อนจะไปขอคัดเลือกตัวเพื่อเข้าร่วมทีมเยาวชนของสโมสรฟุตบอล เอสเซ เทลสตาร์ ในเมืองเวลเซน 

หลังอยู่ในทีมชุดเยาวชนของสโมสรเทลสตาร์ได้ 2 ปี เขาก็ได้รับสัญญาเป็นนักฟุตบอลอาชีพ โดยฮัสเซิลบังก์ ได้ลงสนามในระดับลีกอาชีพเป็นนัดแรกในการแข่งขันเอร์สเตอดีวีซี (ดิวิชัน 2 ) เมื่อวันที่ 27 ตุลาคม ค.ศ.1990 โดยแพ้ให้กับสโมสรเฟเฟเฟ-เฟนโล 2–0 ก่อนที่ในเวลาต่อมาเขาจะถูก นีลส์ โอเวอร์เว็ก ผู้จัดการทีมในเวลานั้นยกเลิกสัญญา เพราะมาฝึกซ้อมสายเป็นประจำ หลังถูกขับออกจากสโมสรจิมมี โฟลยด์ ฮัสเซิลบังก์ ได้ไปขอร่วมซ้อมและทดสอบฝีเท้ากับสโมสรฟุตบอล อัลก์มาร์ ซานสตรีก (อาแซด) ซึ่งพี่ชายของเขา การ์ลอส ฮัสเซิลบังก์ เล่นเป็นกองหน้าอยู่ที่นั่น โดยเขาได้รับสัญญาจากอัลก์มาร์เป็นเวลา 2 ปี และได้ลงเล่นในเอร์สเตอดีวีซีไป 46 นัด ตลอดช่วง 2 ฤดูกาล อย่างไรก็ตามเขาไม่ได้รับการต่อสัญญาหลังจากสัญญาหมดลงในปี 1993 

หลังจากหมดสัญญากับอัลก์มาร์ เขาไปขอทดสอบฝีเท้ากับ เอฟเซ ไอนด์โฮเฟิน แต่ไม่ผ่านการทดสอบ จากนั้นเขาก็ยังพลาดโอกาสเซ็นสัญญากับสโมสร เปเอเซ ซวอลเล และใช้เวลาตลอดทั้งฤดูกาล 1993–94 ไปกับการร่วมลงซ้อมกับผู้เล่นของสโมสร ฮาเอฟเซ ฮาร์เลม แต่ก็ไม่ได้รับสัญญาแต่อย่างใด

โปรตุเกส
หลังจากไร้สังกัดเป็นเวลานาน ฮัสเซิลบังก์ได้เซ็นสัญญาที่โปรตุเกสในปี 1995 โดยเขาผ่านการทดสอบฝีเท้ากับสโมสร กังโปไมโยเรงซี ซึ่งเพิ่งเลื่อนชั้นขึ้นมาเล่นในปรีไมราลีกา  โดยในการลงเล่น 4 นัดแรกเขาไม่สามารถยิงประตูได้ และในนัดที่ 5 เขายังยิงจุดโทษพลาด

อ้างอิง

บรรณานุกรม 

บุคคลที่เกิดในปี พ.ศ. 2515
บุคคลที่ยังมีชีวิตอยู่
ชาวดัตช์เชื้อสายซูรินาม
ชาวสหราชอาณาจักรเชื้อสายซูรินาม
บุคคลจากปารามาริโบ
บุคคลจากจังหวัดนอร์ทฮอลแลนด์
นักฟุตบอลชาวดัตช์
นักฟุตบอลทีมชาติเนเธอร์แลนด์
กองหน้าฟุตบอล
ผู้เล่นอาเซ็ด อัลก์มาร์
ผู้เล่นสโมสรกีฬากังโปไมโยเรงซี
ผู้เล่นสโมสรกีฬาโบอาวิชตา
ผู้เล่นสโมสรฟุตบอลลีดส์ยูไนเต็ด
ผู้เล่นอัตเลติโกเดมาดริด
ผู้เล่นสโมสรฟุตบอลเชลซี
ผู้เล่นสโมสรฟุตบอลมิดเดิลส์เบรอ
ผู้เล่นสโมสรฟุตบอลชาร์ลตันแอธเลติก
ผู้เล่นสโมสรฟุตบอลคาร์ดิฟฟ์ซิตี
ผู้เล่นในปรีไมราลีกา
ผู้เล่นในพรีเมียร์ลีก
ผู้เล่นในลาลิกา
ผู้เล่นในฟุตบอลลีกอังกฤษ
ผู้เล่นในฟุตบอลโลก 1998
ผู้จัดการทีมฟุตบอลชาวดัตช์
ผู้จัดการทีมสโมสรฟุตบอลรอยัลแอนต์เวิร์ป
ผู้จัดการทีมสโมสรฟุตบอลเบอร์ตันอัลเบียน
ผู้จัดการทีมสโมสรฟุตบอลควีนส์พาร์กเรนเจอส์
ผู้จัดการทีมสโมสรฟุตบอลนอร์แทมป์ตันทาวน์